கேள்வி: உறையூர்க் கதுவாய்ச் சாத்தனார் பற்றி நீங்கள் என்ன அறிந்துள்ளீர்கள்?
பதில்: உறையூர்க் கதுவாய்ச் சாத்தனார் சங்க காலப் புலவர்கள் ஒருவர். இவர் உறையூரில் வாழ்ந்தவர்.https://www.tamilvu.org/slet/ln00101/ln00101pag.jsp?bookid=296&pno=236 இவரது வாய் சப்பையாக இருந்ததால் இவரை ஊர்மக்கள் கதுவாய்ச் சாத்தனார் என்று அழைத்தனர். (கதுவுதல் = செதுக்குதல்) சங்கத்தொகைப் பாடல்களில் இவரது பாடல் ஒன்றே ஒன்று இடம்பெற்றுள்ளது. அது நற்றிணை 370 மருதத் திணை.https://www.tamilvu.org/ta/library-l1210-html-l1210225-121448
கேள்வி: உறையூர்க் கதுவாய்ச் சாத்தனார் - பாடல் தரும் செய்தி பற்றி விளக்கவும்.
பதில்: மனைவி ஊடுகிறாள்.(பிணக்குப் போட்டுக்கொள்கிறாள்) கணவன் அவளது ஊடலைத் தணிக்க முயல்கிறான். முடியவில்லை. மனைவிக்குக் கேட்கும்படி பாணனிடம் சொல்கிறான். தன் மனைவியை நேரிழை என்று குறிப்பிட்டுவிட்டுச் சொல்கிறான். (நேரிழை = நேர்மையை உணர்த்தும் அணிகலன், தாலி)
கேள்வி: உறையூர்க் கதுவாய்ச் சாத்தனார் - பண்பாடு பற்றி தகவல் சொல்.
பதில்: நேரிழை சூலுற்று நிறைமாதக் கருவுடையவளாக இருந்தபோதும் நம் நெருங்கிய சுற்றத்தாரை ('கடும்பு') விருந்தோம்பிப் பேணிவந்தாள்.
கேள்வி: உறையூர்க் கதுவாய்ச் சாத்தனார் - வழக்கம் குறித்து விரிவாக சொல்லுங்கள்.
பதில்: மகப்பேறு நிகழும் காலத்தில் ஐயவி என்னும் வெண்சிறு கடுகு எண்ணெய் ஊற்றி வயிரக் கட்டைகளை எரியவிடுவர்.